**Në Prishtinë, më 31 gusht 2020**

**Nr. ref.: 447/3**

Në bazë të Ligjit për Akademinë e Shkencave dhe të Arteve të Kosovës (Ligji Nr. 05/L -038) neni 19, 20, 21, 22 e 23, dhe të Statutit të Akademisë së Shkencave dhe të Arteve të Kosovës, nr. 446/2, të 11.05.2016, neni 18, 19, 20, 21. 22, 23, 24 e 32 nënparagrafi 1.4, Kryesia e Akademisë së Shkencave dhe të Arteve të Kosovës në mbledhjen e saj të **31.08.2020** vendosi të shpallë

**QARKOREN**

**PËR PROPOZIMIN E KANDIDATËVE**

**PËR ZGJEDHJEN E ANËTARËVE TË AKADEMISË**

Duke pasur parasysh karakterin dhe rolin e Akademisë së Shkencave dhe të Arteve të Kosovës, me rastin e dhënies së propozimeve është e domosdoshme të merren parasysh:

1. Në mbledhjet e organeve përkatëse të institucioneve, që me Statutin e ASHAK-ut (<http://www.ashak.org> te Dokumentet) janë të autorizuara të japin propozime, duhet të shqyrtohet në mënyrë të gjithanshme çështja se cilët shkencëtarë, respektivisht artistë i plotësojnë kushtet për t’u propozuar anëtarë të Akademisë, në mënyrë që, në bazë të rezultateve të shqyrtimit dhe të vlerësimit të krijimtarisë shkencore a artistike të kandidatëve, të paraqiten propozimet e arsyetuara për zgjedhjen e anëtarëve të Akademisë.
2. Në Ligjin e Akademisë së Shkencave dhe të Arteve të Kosovës, neni 20, përkatësisht në Statutin e ASHAK-ut neni 20 është precizuar, se:

“Anëtar korrespondent i Akademisë mund të zgjidhet punonjësi i shkencës ose i artit, shtetas i Kosovës, i cili ka krijuar vepra shkencore ose artistike të një rëndësie të veçantë”.

1. Në Statutin e ASHAK-ut, neni 18 paragrafi 4, (4.1, 4.2 dhe 4.3), është precizuar, se:

“4. Anëtarë korrespodentë të Akademisë zgjidhen kandidatët që nuk e kanë kaluar moshën 65 (gjashtëdhjetë e pesë) vjeçare”.

“4.1. Kandidatët të cilët në ditën e mbylljes së afatit për paraqitjen e propozimeve mbushin 65 vjeç nuk mund të hyjnë në procedurën e zgjedhjeve”;

“4.2. Afati i mbylljes së paraqitjes së propozimeve përcaktohet me Qarkoren për propozimin e kandidatëve për zgjedhjen e anëtarëve të Akademisë (në tekstin e mëtejmë: Qarkorja)”; dhe

“4.3. Propozimet që në Akademi arrijnë jashtë afatit të cekur në nënparagrafin 4.1 të këtij neni, nuk do të merren parasysh”.

1. Propozimet e më së paku 2 (dy) recensentëve duhen të jenë të arsyetuara me shkrim dhe duhen të përmbajnë:
	* Të dhënat e hollësishme për punën shkencore ose për veprat artistike të kandidatit të propozuar;
	* Vlerësimet e plota të propozuesve për rezultatet shkencore ose artistike të kandidatit të propozuar; dhe
	* Të dhënat për recensionet e mëparshme të rezultateve të krijimtarisë shkencore ose artistike të kandidatit të propozuar.
2. Dokumentacioni i nevojshëm i kandidatit që propozohet:
	* Propozimet e më së paku 2 (dy) recensentëve, të nënshkruara, të vulosura dhe të protokolluara nga Institucioni që propozon;
	* Kopja e letërnjoftimit;
	* Ekstrakti lindjes origjinal, jo më i vjetër se 6 (gjashtë) muaj;
	* CV-ja e plotë
	* Certifikata e shtetësisë së Republikës së Kosovës, origjinal;
	* Bibliografia e saktë e punimeve bashkë me fotokopjen e faqes së parë dhe të fundit të revistës, përmbajtjes dhe punimit ku është publikuar punimi;
	* Kopja e librit/librave, ballina, faqet e të dhënave të librit, përmbajtja, faqja e CIP-it, dhe faqja e fundit;
3. Propozimet e arsyetuara bashkë me dokumentacionin e cekur në pikën 5 të kësaj Qarkoreje dërgohen vetëm në formë elektronike në formatin PDF deri më **15 tetor 2020** në adresën zyrtare të Akademisë në ashak@ashak.org.
4. Në dokumentacionin e kandidatëve duhet të paraqitet vegza (linku) i punimeve.
5. Pranohen vetëm propozimet që vijnë nga adresat elektronike të organeve përkatëse të institucioneve, që me Statutin e ASHAK-ut janë të autorizuara të japin propozime, të cilave iu dërgohet Qarkorja.
6. Organet përkatëse të institucioneve, që me Statutin e ASHAK-ut janë të autorizuara të japin propozime, njoftohen me email se propozimi/propozimet e tyre është/janë pranuar dhe regjistruar në protokollin zyrtar të ASHAK-ut.
7. Propozimet që në Akademi arrijnë jashtë afatit, të cekur në pikë pikën 6, nuk do të merren parasysh.
8. Baza juridike e ASHAK-ut mund të shihet në faqenueb të ASHAK-ut në <http://www.ashak.org>.